**Θέμα Εργασίας Εξαμήνου**

ΖΗΤΟΥΜΕΝΑ

1)Επιλογή μιας αναπηρίας και περιγραφή των γενικότερων δυσκολιών που μπορεί να αντιμετωπίζει ένα παιδί εξαιτίας μιας αναπηρίας/ειδικής εκπαιδευτικής ανάγκης (πχ Νοητική Καθυστέρηση- δυσκολία στις κοινωνικές δεξιότητες)

2)Επιλογή ενός συγκεκριμένου περιβαλλοντικού θέματος.(πχ εκμάθηση ζώων, τροφής και ενδιαιτήματος)

3)Εστίαση σε μία συγκεκριμένη δυσκολία που αντιμετωπίζει το παιδί (πχ δυσκολία στη δεξιότητα συζήτησης)

4)Επιλογή και ανάλυση δυο εκπαιδευτικών προσεγγίσεων κατάλληλων για την αντιμετώπιση αυτής της δυσκολίας μέσω ενός περιβαλλοντικού προγράμματος. (πχ ανάλυση έργου, εφαρμοσμένη ανάλυση συμπεριφοράς, κοινωνική ιστορία…)

5)Τεκμηρίωση της επιλογής των συγκεκριμένων εκπαιδευτικών προσεγγίσεων.

ΔΟΜΗ ΕΡΓΑΣΙΑΣ

**Περίληψη**

(200 λέξεις)

**Εισαγωγή**

(Σύντομος εννοιολογικός προσδιορισμός της αναπηρίας ή/και ειδικής εκπαιδευτικής ανάγκης που θα επιλέξετε και του περιβαλλοντικού θέματος. Σαφή παρουσίαση τόσο των στόχων όσο και της δομής της εργασίας.)

**Προφίλ Παιδιού με μία συγκεκριμένη αναπηρία/ειδική εκπαιδευτική ανάγκη**

(Απαιτείται μία ολιστικού τύπου ανάγνωση, μελέτη και παρουσίαση των χαρακτηριστικών γνωρισμάτων που εμφανίζει το παιδί με τη συγκεκριμένη ειδική εκπαιδευτική ανάγκη ή/και αναπηρία και με βάση τα πλαίσια στα οποία κινείται.)

**Εστίαση και Ανάλυση μίας συγκεκριμένης δυσκολίας που αντιμετωπίζει το παιδί**

(Λεπτομερής ανάλυση μίας συγκεκριμένης δυσκολίας που αντιμετωπίζει το παιδί. Διαμόρφωση ενός ξεκάθαρου διδακτικού στόχου ο οποίος άπτεται στη συγκεκριμένη δυσκολία και τον οποίο θα κληθείτε να αντιμετωπίσετε μέσω δύο επιλεγμένων εκπαιδευτικών προσεγγίσεων **σε συνδυασμό με το περιβάλλον**. [**Σημείωση:** Εάν θέλετε μπορείτε να εστιάσετε και σε δύο διδακτικούς στόχους.])

**Εκπαιδευτικές Προσεγγίσεις**

Επιλογή και ανάλυση δύο εκπαιδευτικών προσεγγίσεων που θεωρείτε πως είναι κατάλληλες για την αντιμετώπιση της συγκεκριμένης δυσκολίας που αντιμετωπίζει το παιδί (για έναν ή δύο στόχους). Ανάπτυξη τουλάχιστον ενός παραδείγματος ανά εκπαιδευτική προσέγγιση.

(Σημείωση: Σε περίπτωση που θέλετε να παρουσιάσετε πιο πολλά παραδείγματα ανά εκπαιδευτική προσέγγιση μπορείτε να τα παραθέσετε σε παράρτημα [με τίτλο «Παράρτημα»] μετά την ενότητα «Βιβλιογραφικές Αναφορές»).

**Συμπεράσματα-Συζήτηση**

* Γίνεται μια σύντομη ανακεφαλαίωση των όσων έχουν ειπωθεί.
* Τεκμηριώνεται ερευνητικά η επιλογή των συγκεκριμένων εκπαιδευτικών προσεγγίσεων σε σχέση με τη δυσκολία που αντιμετωπίζει το παιδί αλλά και αν θα υπάρχει θετική επίδραση στον στόχο (ή τους στόχους) που έχουμε θέσει (και σε επίπεδο αντιμετώπισης της δυσκολίας και σε επίπεδο κατάκτησης της γνώσης για το περιβάλλον).
* Καταλήγουμε στην άποψη ότι απομένει η εφαρμογή των συγκεκριμένων εκπαιδευτικών προσεγγίσεων ώστε να αξιολογηθεί η επίτευξη ή μη του στόχου (ή των στόχων) που άπτονται της συγκεκριμένης δυσκολίας που αντιμετωπίζει το παιδί μέσω της εφαρμογής ενός προγράμματος Π.Ε.

**Βιβλιογραφικές Αναφορές**

**(Εφαρμόστε σε όλη την εργασία το σύστημα APA** **http://flash1r.apa.org/apastyle/basics/index.htm?\_ga=1.10606195.63733956.1413704309)**